procesaur/Wiki.mk huggingface dataset:
Пропаганда

Пропаганда е тип на порака чија цел е да влијае врз мислењето или однесувањето на луѓето . Денотација на пропагандата е да пропагира (активно шири) една филозофија или став. При пропаганда, најчесто не се работи за обезбедување на неутрални информации, туку на намерно искривени податоци, логички грешки, кои, иако понекогаш се убедливи, но не мора да се и точни.
Најчесто овој поим се употребува во политички контекст, особено кога се однесува на напори спонзорирани од влади или политички групи.
Пропагандни техники се: повикување на патриотските чувства, неосновани воопштувања, намерна неодреденост, преголемо упростување на комплексни прашања, рационализација, апелирање, употреба на кратки пароли, на еуфемизми, создавање стереотипи, непотврдени претпоставки, употреба на мислења на познати лица или авторитети и слично.
Денес пропагандата има негативен призвук, поради што нејзините извршители своите пропагандни активности најчесто ги нарекуваат односи со јавноста.
0.1 Астротурфинг
Астротурфинг е форма на пропопагирање, често во знак на поддршка на политичка или корпоративна агенда која има за цел да создаде привид на автентично или спонтано движење.. Целта на ваквата неетичка пропаганда е да се прикрие одреден политички или корпоративен интерес и истиот да се претставува како наводна независна јавна реакција на некоја општествена група.
Астротурферите се обидуваат да диригираат активности прикажувајќи се како група на општествено несродни и географски различно дистрибуирани поединци, кои глумат транспарентност. Астротурфингот најчесто е инициран од страна на поединец или мала група на луѓе кои промовираат цели во корист на одреден личен интерес, симулирајќи масовност и злоупотребувајќи ги медиумите и поширокиот јавен интерес. Корисници на астротурфингот не се непосредните „параван“ активисти, туку одредени поединци или организации кои диригираат такви кампањи.
Пример за астротурфинг пропаганда во македонското општество е случајот со убиството на Мартин Нешковски, кога по масовната јавна реакција и организираните спонтани протести на младите во Скопје и поголемите македонски градови, се појавуваат астротурфери кои наводно протестираат против спонтаните мирни протести, наведувајќи различни небулозни причини како повод за нивно организирање. Дополнително се појавуваат и фејсбук групи на поддржувачи на убиецот.. Слични примери на користење на астротурфинг преку интернетот постои во Кина каде што комунистичката влада вработува професионални блогери кои објавуваат информации кои го подобруваат јавниот имиџ на власта.
1 Пропагандата како тема во уметноста и во популарната култураа
* „Пропаганда“ (''Propaganda'') — германска музичка група.* „Пропаганда“ (''Propaganda'') — песна од истоимениот музички албум на американското дуо Спаркс (''Sparks'') од 1974 година.* „Пропаганда“ (''Propaganda'') — песна на бразилската треш метал-група Сепултура (''Sepultura'') од 1993 година.
Java (програмски јазик)

''Оваа страница се однесува на програмскиот јазик Java. За друго значење, погл. Јава (појаснување).''
Java — програмски јазик којшто се појавува во средината на 1990-тите, а е развиен од американското претпријатие Sun Microsystems. Овој програмски јазик е сè позастапен во програмските решенија на пазарот. Негова силна страна е што може да се користи на повеќе оперативни системи само со воспоставка на JRE (''Java runtime enviroment'') за извршување на програми напишани во Јава или на jdk (java development kit) за развивање на програмите во овој програмски јазик.
Програмите напишани во Јава се составени објекти, произведени од класи коишто поседуваат својства и методи. Од напишаните класи во дадената програма се создаваат објекти со коишто преку дадените методи овие објекти се манипулираат.
1 Javа Servlet технологија
Javа Servlet технологојата денес е напредна технологија која се користи за создавање на семрежни прилози. Независноста од платформа, оперативен систем и приложен опслужувач, оваа технологија овозможува моќна алатка за создавање на Web апликации со високи перформанси во однос на брзина, сигурност, точност, комбинација со други технологии.
Денес, сервлетите се популарен избор за создавање на семрежни прилози насекаде во светот. Постојат многу производители на опслужувачи, како Apache Web server, iPlanetTM Web Server, Microsoft IIS, JBoss, BEA WebLogic, IBM WebSphere, Netscape Application Server, и други, кои му овозможуваат на корисниците да ја одберат најдобрата можна опција во поглед на опслужувачи, платформи и алатки.
Сервлетите се пишуваат во јазикот Java, што им овозможува да го искористат целиот потенцијал на овој јазик, вклучувајќи ја и JDBC технологијата, која овозможува пристап до сите бази на податоци.
2 JSP страница
JSP страницa е всушност страница која е преведена во сервлет кога е повикана. Но, JSP страниците нудат повеќе можности од сервлетите, со тоа што овозможуваат поинаков пристап во создавањето, промената и одржувањето на апликациите. Тоа е мешавина од HTML код со Java и JSP тагови, кои можат да се создаваат, или искористат некои од веќе понудените моќни TAG библиотеки.
JSP и Java Servlet технологиите ги нудат сите предности на Java програмскиот јазик, зрели, солидни решенија погодни за мали и големи корпоративни апликациски решенија.
Ова решение нуди:
* Подвижност помеѓу платформи и опслужувачи
* Масивно раководство со исклучоци, грешки и склад
* Пристап до широк обем на API технологии (JDBC, JavaMail, XML.)
JSP и Java Servlet технологиите се дел од Java 2 Platform, Enterprise Edition (J2EE) платформата, и овозможуваат високо флексибилни и размерливи решенија за создавање на повеќеслојни апликации во “enterprise” околина затоа што:
* Имаат пристап до Enterprise JavaBeans и J2EE-делови и опслужувачи кои содржат широк опсег на апликациски функционалности, вклучувајќи безбедност и менаџмент на трансакции
* Овозможуваат “multithreaded processing” и повеќе конкурентни барања, со што се идеални за апликации со голем број на истовремени корисници
3 Поврзано
* Програмски јазик
Општа спогодба за царини и трговија

Општа спогодба за царините и трговијата (англиски: ''General Agreement on Tariffs and Trade'', ''GATT'') — мултилатерална спогодба за слободна трговија склучена во 1947 година. Таа претставува претходничка на Светската трговска организација.
1 Историја
Општата спогодба за царините и трговијата била склучена во 1947 година, а со текот на времето неа ја потпишале повеќе од 100 земји кои учествувале со повеќе од 90 % во светската трговија. Основната цел на оваа спогодба била намалувањето на царините и на другите ограничувања на меѓународната трговија, како и спречување на едностраните мерки на земјите-потписнички насочени против слободната трговија.
2 Преговорите во рамките на ГАТТ
Отстранувањето на царините и на другите пречки на слободната трговија во рамките на ГАТТ се спроведувале постепено преку неколку т.н. рунди кои претставуваат мултилатерлани преговори меѓу земјите-потписнички на ГАТТ. Од првата рунда (т.н. Женевска рунда од 1947 година) до шестата рунда (т.н. Кенедиева рунда од 1964-1967) преговорите биле насочена кон намалување на царините. Седмата рунда е позната како Токиска рунда (1973-1979) ги опфатила нецаринските ограничувања, како што се квотите. Уругвајската рунда (1986-1994) била најобемна и ги вклучила услугите и интелектуалните услуги. Истовремено, таа ја поставила основата за формирање на Светската трговска организација.
Список на македонски уметници

----
1 A
* Атанас Атанасоски - вајар
* Борка Аврамова - вајар
* Димитар Аврамовски-Пандилов - сликар
* Кристина Александровска - сликар
* Родољуб Анастасов - сликар
* Сергеј Андреевски - сликар
* Гаврил Атанасов - сликар
2 Б
* Јован Балов - сликар
* Жарко Башески - вајар
* Ибрахим Беди - вајар
* Љубомир Белогаски - сликар
* Глигор Беќаров - сликар и керамичар
* Насо Беќаровски- вајар
* Каролина Бурс - Божинова
* Сашо Блажес - сликар
* Тања Балаќ - сликарка
3 В
* Васил Василев - вајар
* Иван Велков - сликар
* Кераца Висулчева - сликар
* Томе Владимирски - сликар
* Мирослав Мишо Вељковиќ - сликар
4 Г
* Владимир Георгиевски - сликар
* Мирослав Георгиевски - карикатурист
* Јордан Грабуловски - вајар
* Горјан Ѓорѓиев - сликар
* Жаклина Глигориевска - сликарка
5 Д
* Благоја Дрнков - фотограф
* Димитар Дурацоски - сликар
6 Ѓ
* Владо Ѓорески - сликар
7 З
* Здравев Ѓорѓи - костимограф, сликар, етнолог и фолклорист
* Дичо Зограф - зограф
8 И
* Богољуб Ивковиќ - сликар
9 Ј
* Милан Јовановиќ - вајар
* Петар Јанков - карикатурист
* Ана Јовановска - графичарка
10 К
* Кирил Караџа - сликар
* Димитар Кондовски - сликар
* Рубенс Корубин - сликар
* Димче Коцо - таписерист
* Маринчо Коцалев - сликар
* Вангел Коџоман - сликар
* Благоја Кузмановски - сликар
11 Л
* Сократ Лафазановски
* Борко Лазески - сликар
* Лазар Личеноски - сликар
12 М
* Петар Мазев - сликар
* Стефан Маневски - вајар
* Дарко Марковиќ - карикатурист
* Никола Мартиноски - сликар
* Андреј Митевски - вајар
* Боро Митриќески - вајар
13 Н
* Вангел Наумоски - сликар
* Стефан Хаџи-Николов - сликар
* Благоја Николовски - сликар
14 П
* Роза Павлеска - вајар
* Димитар Пандилов - сликар
* Мери Аницин - Пејоска - вајар
* Живко Пејоски - сликар и копаничар
* Мима Пејоска - дизајнер на накит
* Василие Поповиќ - сликар
* Ангелина Поповска - сликар
* Живко Поповски - сликар
* Зоран Попоски - мултимедијален уметник
* Димитар Андонов Папрадишки - сликар
15 Р
* Исмет Рамичевиќ - вајар
* Драган Ристевски - сликар
16 С
* Анета Светиева - вајар
* Томе Серафимоски - вајар
* Јоне Симонче - сликар
* Васко Смилевски - карикатурист
* Драган Спасески - сликар и поет
* Зоран Силјаноски - сликар
17 Т
* Атанас Талевски - фотограф
* Борислав Траиковски - сликар
* Васко Ташковски - сликар
* Димо Тодоровски - вајар
* Митко Тошев - вајар
* Ристо Тошески - сликар
18 У
* Славко Упевче - сликар
* Никола Упевче - мозаичар
* Киро Урдин - сликар
19 Ф
* Нове Франговски - сликар
20 Х
* Петар Хаџи Бошков - вајар
* Маја Хил - сликарка
21 Ц
* Никола Цонев - сликар
22 Ч
* Глигор Чемерски - сликар
23 Ш
* Никола Шентевски - вајар
* Томо Шијак - сликар
* Ристо Шишков - глумец
* Емил Шулајковски - сликар
* Спиро Шулајковски - сликар
Уникс

Уникс (Unix) — оперативен систем за компјутерски системи. Неговите основни особини се преносливост меѓу хардверски платформи, возможност да извршува истовремено повеќе процеси (''multitasking'') и способност истовремено да опслужува повеќе корисници. Unix е развиен во текот на шеесеттите години врз основа на оперативниот систем Мултикс. Развиен е од страна на Кем Томсон, Денис Ричи и Даглас Мекилрој, програмери на американската телекомуникациска фирма АТ&Т.
Unix има доживеано повеќе верзии и денес се во секојдневна употреба, меѓу други, верзиите на IBM и Sun Microsystems (''Sun Solaris''), како и во верзии на Слободен Софтвер на BSD Unix и Линукс (''Linux''). Интересно е тоа што Би-Ес-Ди (BSD) Unix имал во јадрото вграден код кој овозможувал поврзување на повеќе компјутери во мрежа. Мрежниот код на БиЕсДи се смета за претходник на Интернет протоколот TCP/IP.
0.1 Слоеви на Unix
Слоеви на интеракција помеѓу хардверот и корисникот:
* Јадро - директна врска со хардверот
* Апликации (програми) и команди - интеракција со јадрото, а не директно со хардверот
* Толкувач за наредбии меѓу корисникот и неговите програми со наредбите на Уникс
* Систем на прозорци, на пр.Х(не мора да постои) - интеракција најчесто со Шел, но може и директно со програмите
* Корисникот - интеракција со лушпата или комбинација од системот на прозорци и околината на лушпата.
0.2 Надворешни информации и врски
* (на македонски)
* (на англиски)
* (на англиски)
* (на англиски)
* (на англиски)
* -- The Open Group UNIX System Homepage (на англиски)
* Unix Pestilence (an anti-unix website) (на англиски)
* Unix Acronym List (на англиски)
* (на англиски)
Статус кво

Статус кво е латински поим што значи сегашна, моментална состојба на односите. Да се одржи статус кво значи да се задржат нештата како што се моментално. Спореди со ''статус кво анте'', што значи "состојба на нештата каква што била претходно."
1 Поврзано
* Статус Кво — англиска рок-група
Бас-гитара

Бас-гитара (или „бас“) , и акустичната и електричната, денес се користи како следечки инструмент, меѓутоа има неколку виртуози на бас гитара кои свират со неверојатна брзина и техника, подобро од некои гитаристи. Денес бас-гитарите се користат во повеќе музички правци отколку обичните гитари. Бас-гитарите се разликуваат од обичните гитари по тоа што жиците на бас-гитарата даваат звуци пониски за една октава. Поради непотребноста на највисоките две жици, бас-гитарите ги изгубиле нив и стандардно се произведуваат со четири жици (редослед E, A, D, G). Меѓутоа бројот на жици зависи од афинитетите на музичарот, во зависност кој стил на музика свири. Постојат петтожичени бас-гитари (редослед H,E,A,D,G) кои најчесто се користат во рок и метал музиката, а додека пак има варијации на петтожичените бас-гитари кои наместо петта жица имаат прва жица (E,A,D,G,C), што овозможува свирење на повисоки тонови од оние кои може да ги произведе стандардна петтожичена бас-гитара. Постојат пак и шестожичени бас-гитари кои ги содржат сите жици на петтожичените гитари (H,E,A,D,G,C) и се користат во сите правци на музиката, но многу ретко. Најдобрите басисти на сите времиња користеа четирижичени бас-гитари што докажува дека бројот на жици не игра многу важна улога во квалитетот на свирењето.
1 Најпознати производители
* Фендер (Fender)
* Ибањес (Ibanez)
* Гибсон (Gibson)
* И Ес Пи (ESP)
* МјузикМен (MusicMan)
2 Најпознати басисти
* Les Claypool (Primus, solo)
* Бодан Арсовски (Леб и Сол)
* Клиф Бартон (MetallicA)
* John Deacon (Queen)
* Michael "Flea" Balzary (Red Hot Chili Peppers)
* Paul McCartney (The Beatles)
* John Myung (Dream Theater)
* Jaco Pastorius (Weather Report)
* SMV - виртуозно бас трио за џез музика: Victor Wooten, Marcus Miller и Stanley Clark
*Calum Hood (5 seconds of summer) (5sos)
Korn

KoЯn е американска ну метал група позната по својата експлицитна лирика и по религиозната (не)припадност на бендот. Тие се исто така познати по своите седум-жичени гитари и хип-хоп ритамот. KoЯn е посветена на алтернативна музика или поспецифично ну метал музика. Бендот броеше пет члена на своите минати албуми, и тоа: Џонатан Дејвис (вокали и гајда), Брајан (Хед) Велч (гитара, следечки вокал), Џејмс (Манки) Шафер (гитара), Реџиналд (Филди) Арвизу (бас гитара) и Дејвид Силверија (тапани), и има соработувано со повеќе хип-хоп музичари. Но, во 2004, бендот го напушти Хед. Најновиот сингл е насловен Twisted Transistor.
1 Историја
KoЯn е само еден од многуте калифорниски бендови посветени на метал музиката покрај Anthrax, Deftones, Megadeth, MetallicA, Slayer, System of a Down и многу други. Првото име на бендот беше LAPD (Love And Peace Dude), кое подоцна беше променато во Creep, а додека конечното име KoЯn бендот го доби по доаѓањето на пејачот Џонатан Дејвис, кој не беше во примарната постава на бендот. Бендот доаѓа од Бејклерсфилд, Калифорнија, САД. Првиот нивни албум наречен по името на бендот - KoЯn е издаден во октомври 1994 година од страна на Епик Рекордс. 22 февруари 2005 Брајан (Хед) Велч го напушта бендот поради неговата ненадејна промена, при што тој започна да верува во Господ. KoЯn го снима својот најнов албум со постава од останатите четири членови.
2 Дискографија
* Korn (1994) (Immortal/Epic копродукција)
*Life Is Peachy (1996) (Immortal/Epic копродукција)
*Follow the Leader (1998) (Import продукција)
*Issues (1999) (Sony продукција)
*Untouchables (2002) (Sony продукција)
*Take a Look in the Mirror (2003) (Sony продукција)
*Greatest Hits Vol. No.1 (2004) (Sony/Epic копродукција)
*See You on the Other Side (2005) (Sony продукција)
* Untitled (2007)
* Korn III: Remember Who You Are (2010)
* The Path of Totality (2011)
* The Paradigm Shift (2013)
* The Serenity of Suffering (2016)
* The Nothing (2019)
* Requiem (2022)
3 Опрема
Хед, Манки и Филди користат опрема од јапонскиот производител на гитари и гитарски ефекти Ibanez. Одлика за стилот на свирење на Хед и Манки е што тие користат гитари со седум жици и имаат свој посебен модел Ibanez® K-7, наштиман за еден степен пониско од стандардното штимање на седумжичените гитари. Што значи наместо по распоред B,E,A,D,G,B,E тие се наштимани по распоред A,D,G,C,F,A,D. Нивнит басист Филди исто така свири на неконвенционална бас гитара со пет жици, и исто така има свој посебен модел Ibanez® K-5, наштиман 2 степени пониско од стандардното штимање, што значи наместо по распоред B,E,A,D,G тој е наштиман по распоред A,D,G,C,F. Се смета дека KoЯn ја револуционира алтернативната музика со своите неверојатно ниски звуци.
Ibanez

::''Оваа статија се однесува на производителот на гитари Ibanez. За список на луѓе со името Ибањес, видете Ибањес.''
Ibanez или Ибањес (|アイバニーズ, ''Aibanīzu'') — корпорација започната од јапонскиот стопанственик Хошино Гаки, кој го започнал својот бизнис продавајќи шпански гитари наречени Ibanez, а подоцна го купил името и започнал да продава гитари под тоа име во САД. Така денес Ибањес е производител на електрични и акустични гитари како и на акустични и електрични бас гитари со повеќе фабрики низ светот како низ Јапонија, Кина, САД. Одпрва гитарите на Ibanez биле копии на модели на Фендер и Гибсон и тие копии се денес ценети од колекционари и се наречуваат „lawsuit modelѕ“. Првите познати корисници на Ибањес во 70-тите години биле Стив Милер, Боб Вир (Grateful Dead) и Фил Линот (Thin Lizzy). Во текот на 80-тите години, и со стекнатиот реноме на копирање на ЕЅ-175 џез гитарата на Гибсон, Ibanez постанува омилен инструмент на познатите џез гитаристи Џон Скофилд, Џорџ Бенсон и Пет Метини. Денес, Ibanez е потписник на договори со многу познати имиња од музичката индустрија како: Хед, Манки и Филди од KoЯn, Декстер Холанд, Нудлс и Грег К. од The Offspring, Дарон Малакиан од System of a Down, Бред Делсон од Linkin Park, и најзвучните имиња: Стинг, Стив Ваи и Џо Сатриани.
Американска музика

Американската музика е музиката која е произведена во САД. Таа е најпопуларна во светот со оглед на тоа што ги опфаќа сите популарни музички жанрови и тоа од комерцијалните поп, рок (алтернативен рок, панк, метал,) електронска музика, и не толку прочуените етно, кантри и други.
Систем

Систем (од латински systēma, земено од грчки σύστημα systēma) е збир или композиција од меѓусебно поврзани и заемнодејствувачки елементи (објекти, ентитети) што создаваат единствена целина. Објектите може да се со произволна природа, кои можат да влијаат едни на други, а нивните интеракции не се независни. Притоа се создава целина чии својства битно се разликуваат од својствата на конститутивните елементи.
Секој систем во принцип може да има голем број на состојби. Некои од тие состојби се почести од другите. Системот кој има само една состојба (чија вредност е 1) е потполно одреден. Во таа смисла системот со две или повеќе состојби е неодреден.
1 Неодреденост на системите
Неодреденоста на системите е толку поголема колку што е поголем бројот на неговите состојби. Степенот на неодреденост се одредува со помош на мерката наречена ентропија. Притоа се среќаваат неколку видови ентропии:
* Хартлиева ентропија (''So'') — е мерка за неодреденост на системот. Колку е поголем бројот на можни состојби (односно колку веројатноста на реализација на произволната состојба е помала) толку ентропијата на системот е поголема и обратно.
* Шенонова ентропија — ја карактеризира веројатноста на реализација на произволна состојба на некој систем во кој сите состојби немаат подеднаква веројатност да бидат реализирани. Гледано генерално, ентропијата (неодреденоста) на системот зависи од:
# Бројот на можни состојби и
# Распределба на веројатностите на тие состојби.
2 Организираност на системите
За системите е карактеристично тоа што во однос на надворешната околина тие мора да поседуваат извесен степен на организираност. Поимот организираност е доста тешко да се дефинира, меѓутоа е јасно дека организираните системи се доста далеку од термодинамичката рамнотежа. Може да се смета, на пример, дека гасот што се состои од молекули (како компоненти на системот) во хаотично движење има нулта организираност, а организмите способни за одржување на своето постоење и размножување поседуваат висок степен на организираност. Сите организирани системи не се кибернетски, иако сите кибернетски системи имаат одреден степен на организираност.
Вашингтон (сојузна држава)

Вашингтон (англиски: ''Washington'') е најсеверозападната сојузна држава од САД (после Алјаска). Примена е како држава во САД во 1889, а е наречена по првиот претседател на САД, Џорџ Вашингтон. Главен град е Олимпија, а најголем е Сиетл.
Други градови: Абердин.
1 Историја
Територијата на државата Вашингтон илјадници години била дом на домородни племиња, како Јакама, Мака, Салиши и др.
Регионот бил дел од територијата Орегон од 1848 до 1853, по што се одделил во посебна територија Вашингтон. На 11 ноември 1889, Вашингтон станала 42-ра сојузна држава на САД.
Алјаска

Алјаска — американска сојузна држава со главен град Џуно. САД ја купила Алјаска од Русија во 1867 и била вклучена како држава во 1959.
1 Географија
Алјаска претставува најголема држава во САД зафаќа површина од 1.717.855 км<sup>2</sup>, и на тој простор живее население од 663.661 жител. Нејзината територија е составена најмногу од планини, на кои има активни вулкани и многу ледници. Во Алјаска се наоѓа највисокиот врв во Северна Америка Макинли висок 6.149 м. Климата на Алјаска е супполарна, а во делови на приморјето застапена е и умерено континентална клима. Најголема река во Алјаска е Јукон, таа има и многу езера. Од рудното богатство во Алјаска најмногу е застапено: златото, среброто, бакарот, платината, оловото, ураниумот и др.
2 Историја
Првата населба во Алјаска била формирана на 9 април 1867 година од страна на Русите, подоцна Pусите Алјаска ја продале на САД за сума од 7.200.000 долари.
3 Демографија
Поголемиот дел од населението го сочинуваат: Ескимите, Инуитите, Индијанците, многу белци и помал дел црнци.
4 Поврзано
* Руска Америка
Список на главни градови на САД

:''Главни градови на американските сојузни држави според азбучен ред на државата:''----* Ајдахо — Бојси
* Ајова — Де Мојн
* Алабама — Монтгомери
* Алјаска — Џуно
* Аризона — Финикс
* Арканзас — Литл Рок
* Вајоминг — Шајен
* Вашингтон — Олимпија
* Вермонт — Монтпилиер
* Вирџинија — Ричмонд
* Висконсин — Медисон
* Делавер — Довер
* Западна Вирџинија — Чарлстон
* Илиноис — Спрингфилд
* Индијана — Индијанаполис
* Јужна Дакота — Пјер
* Јужна Каролина — Колумбија
* Јута — Солт Лејк Сити
* Калифорнија — Сакраменто
* Канзас — Топика
* Кентаки — Френкфорт
* Колорадо — Денвер
* Конектикат — Хартфорд
* Луизијана — Батон Руж
* Масачусетс — Бостон
* Мејн — Огаста
* Мериленд — Анаполис
* Минесота — Сент Пол
* Мисисипи — Џексон
* Мисури — Џеферсон Сити
* Мичиген — Лансинг
* Монтана — Хелена
* Небраска — Линколн
* Невада — Карсон Сити
* Ново Мексико — Санта Фе
* Њу Хемпшир — Конкорд
* Њу Џерси — Трентон
* Њујорк — Олбани
* Оклахома — Оклахома Сити
* Орегон — Салем
* Охајо — Колумбус
* Пенсилванија — Харисбург
* Род Ајленд — Провиденс
* Северна Дакота — Бизмарк
* Северна Каролина — Рали
* Тексас — Остин
* Тенеси — Нешвил
* Флорида — Талахаси
* Хаваи — Хонолулу
* Џорџија — Атланта
1 Поврзано
* Сојузни држави на САД
* Список на градови во САД
* Географија на САД
Тангањика (езеро)

Тангањика е езеро во централна Африка. Се протега на север до Бурунди, на исток до Танзанија, на југ до Замбија и на запад до ДР Конго. Долго е 680, меѓутоа широко само помеѓу 16 и 72 километри. Најголемата длабочина изнесува 1.436 метри и со тоа е, по Бајкалското Езеро, најдлабоко езеро во светот. Единствениот одлив од Тангањика е реката Лукуга која се наоѓа во Конго. Фауната околу езерото изобилува со голем број на птици и околу 200 видови на риби, а на брегот има крокодили и нилски коњи. Околината на Тангањика се одликува со голема плодност. Првите Европејци кои го откриле езерото се британците Јохн Спеке и Сер Ричард Бартон.
Аризона

Аризона (|Arizona) — американска сојузна држава со главен град Финикс.
1 Аризона како тема во уметноста и во популарната култура
* „Аризонски сон“ (''Arizona Dream'') - музички албум на Горан Бреговиќ од 1993 година.* „Додека стигнам во Аризона“ (''By The Time I Get To Arizona'') - песна на американската рап-група „Паблик енеми“ (''Public Enemy'') од 1991 година.
Титикака

Титикака (|Lago Titicaca, |Titiqaqa Qucha) најголемото езеро во Јужна Америка и се наоѓа на западниот дел од континентот. Тоа е воедно и највисокото пловно езеро во светот (се наоѓа на 3.810 метри надморска височина). Долго е 196, а широко 56 километри во просек и се протега од југоисточниот дел на Перу па сè до западна Боливија. Површината изнесува , а најдлабоката точка се наоѓа на 280 метри под површината. Вкупно 25 реки со површина од околу се влеваат во езерото Титикака кај областа Алтиплано. На јужната страна од Титикака се наоѓа единствениот одлив од езерото - ''Desaquadero''. Поради испарувања езерото губи 95% од влеаната вода. Титикака има 41 остров, од кои многумина се населени, а најголемиот остров е Титикака (''Isla de Titicaca''). Во околината на езерото може и ден денес да се најдат остатоци од градби од кои некои потекнуваат од времето на Инките. Располага со многу видови риби, а околината на бреговите се користи главно за земјоделство.
1 Поврзано
* Езера во Боливија
* Езера во Перу
* Географија на Боливија
* Географија на Перу
Викторија (Австралија)

''Оваа страница се однесува на австралиската сојузна држава Викторија. За друго значење види Викторија (појаснување).''
Викторија (|Victoria) е една од шесте сојузни држави во Австралија. Најмалата држава е по површина на Австралиското копно, со 237.629 квадратни километри, и е најгуста по население, со 5.205.200 жители во 2007 г. Главен град на Викторија е Мелбурн, во кој живеат скоро 70% од сите Викторијци.
1 Историја
Површината на Викторија била дел од австралиската држава Нов Јужен Велс до 1851 г., кога се одделила како „Колонија Викторија“. Истата година е откриено злато во селото Баларат, а потоа и во Бендиго, каде се случила една од најголемите златни трески во светот. Во само десет години, населението на колонијата се зголемило од 76.000 до 540.000 жители — најголемиот број од нив доселеници од Ирска и Кина.
Австралиска престолнинска територија

Австралиската престолнинска територија или АПТ (|Australian Capital Territory или ''ACT'') е сојузна територија на Австралија. Главен град на АПТ и воедно и на цела Австралија е Канбера. Територијата е предвидена да го опфати седиштето на управата како автономен субјект.
Феминизам

Феминизам — хетероген поим од социјални теории, политички движења и морална филозофија што се занимаваат со културните, политичките и економските аспекти на нерамноправноста на жените во однос на мажите. Додека генерално даваат критика на општествените односи, многу застапници на феминизмот се фокусираат и на анализа на половите нееднаквости и унапредувањето на правата и интересите на жените.
Феминистичката теорија се стреми да ја разбере природата на половата нееднаквост и се фокусира на половата политика, односите на моќ и сексуалност. Феминистичкиот политички активизам се бори за теми како репродуктивни права, семејно насилство, мајчинско ослободување, еднакви плати, сексуално малтретирање, дискриминација и сексуално насилство. Темите што ги истражува феминизмот вклучуваат стереотип, опресија и патријархат.
Модерната феминистичка теорија се критикува како предоминантно, но не и ексклузивно, поврзана со западните научни кругови. Феминистичкиот активизам, како и да е, е движење што потекнува од масите и бара надминување на границите втемелени врз социјална класа, раса, култура и религија. Ова движење е конкретно за секоја одделна култура и се осврнува на теми значајни за жените во тоа општество: на пример, женско обрежување во Судан, или стаклен таван во економиите во развој. Некои теми, како силувањето, инцестот и мајчинството, се универзални.
1 Видови на феминизам
* Радикален феминизам
* Анархистички феминизам
* Екофеминизам
* Либерален феминизам
* Марксистички феминизам
* Психоаналитички феминизам
* Лезбејски феминизам
* Сепаратистички феминизам
* Социјалистички феминизам
* Воманизам
* Религиозен феминизам
* Христијански феминизам
* Исламски феминизам
* Еврејски феминизам
* Атеистички феминизам
Карл Кокс

Карл Кокс е еден од најголемите, најпознатите диџеи (диск џокеи) во последниве 20 години. Роден е во 1962 година во Манчестер, Велика Британија, од родители по потекло од Барбадос. Дел од рејв и асид хаус сцената во 80-тите, неколкупати најдобар хаус и техно диџеј во светот во 90-тите.
Хардкор техно

Хардкор техно е еден вид на техно/New Beat музика. Се појавува во почетокот и средината на 90-тите години во некои поголеми индустриски и пост-индустриски градови - Ротердам, Франкфурт. За прва хардкор трака се смета "We Have Arrived" од Мескалинум Јунајтед од 1993 година. Се одликува со многу брзи битови (160-300 BPM).
Диск-џокеј

Диск-џокеј (скратено диџеј; од англискиот збор ''disk jockey'', „јавач на плочи“) — личност што одбира и пушта музика, со задача да забавува други луѓе.
Првите диџеи се појавиле на американските радиостаници во 40-тите години од минатиот век, но првиот забележителен подем го постигнуваат во текот на 50-тите и 60-тите години, водејќи емисии во кои им било дозволено сами да ги бираат песните. Овој начин на работа многу брзо се проширил и во Европа, а набрзо потоа и низ целиот свет.
* Диџеи можат да се сретнат на радио-станици, како и во ноќни клубови и на свечености (свадби, изложби, спортски настани). Нивната улога во културниот живот е огромна, исто како и нивното влијание врз развивањето на истиот.
* Денес поимот диџеј најчесто се поистоветува со електронските диџеи, во извесна мера занемарувајќи ги рап диџеите. Токму првите диџеи кои пуштале електронска музика биле и продуценти на истата, па со тоа и се најзаслужни за нејзиниот и за развојот на огромниот број нејзини стилови/варијации.
1 Светски познати диџеи
* Sven Vath
* Richie Hawtin
* Ricardo Vilallobos
* Luciano
* Marco Carola
* Loco Dice
* Steve Bug
2 Македонски диџеи
* Диџеј Хитмен - (познат и како АК-47)
* Мирко Попов - (познат и како БП)
* Галоски
* Dark Beat
* TekBoys ND
* Бабура
* Горан Кан
* Бушава Азбука
* Samoil Radinski
* Dejan Arsov
* Mitrik
Индоевропски јазици

Индоевропските јазици се Фамилија на јазици што ги говорат најголем број на луѓе, кои се зборуваат во поголемиот дел на Европа и областите населени со Европејци и во поголемиот дел на Југозападна и Јужна Азија. Потекнуваат од непотврдениот праиндоевропски јазик за кој се верува дека се говорел пред повеќе од 5.000 години во степските области северно од Црно Море и дека се поделил на бројни дијалекти до 3.000 година пред нашата ера.
1 Класификација
1.1 Сатемски и кентумски јазици
Поделбата на индоевропските јазици на сатемски и кентумски била предложена од Петар фон Брадке во 1890, а Карл Бругман предложил слична поделба во 1886. Во сатемските јазици, во кои спаѓаат балто-словенските и индо-иранските, како и албанскиот и ерменскиот јазик, реконструираните праиндоевропските палатовелари останале засебни и биле фрикативизирани, додека лабиовеларите се споиле со 'обичните велари'. Кај кентумските јазици, палатовеларите се споиле со обичните велари, додека лабиовеларите останале засебни. Резултатот од овој развиток често се прикажува со зборовите за „сто“ во авестискиот јазик (ae) и во латинскиот јазик (la)—почетниот палатовелар се развил во фрикатив во првиот случај, и во обилен велар во вториот случај.
2 Поврзано
* Праиндоевропски јазик
* Индоевропајани
* Список на индоевропски јазици
3 Наводи
Килограм

Килограм, (симб. кг или kg) — основна SI-единица за маса. Грамот е дефиниран како еден илјадити дел од килограм. Еден килограм има маса колку 1 литар дестилирана вода. Претворањето дава еквивалентни единици за маса во други системи.
1 Поврзано
* Фунта (мерка)
* Ока (мерка)
Георги Скрижовски

Георги Скрижовски (1882 - 25 февруари 1925) — македонски револуционер, учесник во македонското револуционерно движење, член и раководител на Македонската револуционерна организација, приврзаник на Серската група, деец на Привременото претставништво на бившата ВМРО и разлошки вовјода.
1 Животопис
Георги Скрижовски е роден во село Скрижово, Зихненско. Вистинското име му е Георги Радев Иванов, а презименската форма ја зема подоцна, како ознака за местото од каде потекнува.
Учи во педагошкото училиште во Сер, каде зема учество во револуционерниот кружок во училиштето, а потоа е учител во Демирхисарско.
Влегува во четата на Димитар Гоштанов. Во 1902 г. е во четата на Јане Сандански како секретар. Учесник во Илинденското востание, член на Серскиот револуционерен комитет.
После востанието формира чета, со која дејствува во Разлошко. Зема активно учество во борбите со врховистите. За време на Младотурската револуција учествува во одредот на Сандански и походот кон Цариград.
По Балканските војни и Првата светска војна, како приврзаник на серската група, тој е член на Привременото претставништво на бившата ВМРО и потписник на Апелот од 9 март 1919 до Париската мировна конференција.
По конечната поделба на Македонија се повлекува од македонските борби и живее со семејството во Свиленград. Но и таму поддржува врски со Димо Хаџи Димов.
Во продолжение на горноџумајските крвави настани од септември 1924 година, Скрижовски е убиен во Свиленград на 25 февруари 1925 година од екзекутор на ВМРО (Автономистичка).
Готвење

Готвење — чин на преобразба на прехранбени состојки во јадење. Готвењето опфаќа широк обем на методи на топлинска, хемиска и физичка преработка, примена на разновидни алатки и технологии, и креативна употреба на посебни комбинации на прехранбени состојки, со цел да се подобри вкусот, изгледот или варливоста (во смисла на човековото ефикасно користење на хранливите материи) на јадењето. Готвењето бара од готвачите и готвачките да применат искуство, знаење и мислење во избор, мерење, и комбинирање на одредени состојки и примена на одредени техники и технологии врз нив не би ли се постигнал саканиот резултат.
Готвење е посебна активност затоа што живописно ја пренесува прехранбената, естетската, земјоделската, стопанската, културната и верската разновидност на човечките цивилизации.
1 Топлинска обработка
* Бланширање
* Вакумирање
* Варење
* Динстање
* Крчкање
* Пастеризација
* Парење
* Парење (екпрес)
* Печење
* Поширање
* Пржење
* Сервирање
* Рецепти
2 Хемиска обработка
* Киселење
* Ферментирање
* Солење
* Засладување
3 Физичка обработка
* Сечење
* Толчење
* Пасирање
* Мелење
* Рендање
4 Состојки
4.1 Овошје
* Јаболко
4.2 Зеленчук
* Пиперка
4.3 Меса
* Говедско месо
* Дивеч
* Егзотични меса
* Јагнешко месо
* Коњско месо
* Пилешко месо
* Прасешко месо
4.4 Млечни производи
* Јогурт
* Кашкавал
* Кисело млеко
* Матеница
* Павлака
* Сирење
4.5 Житарици
* Пченица
* Пченка
* Јачмен
* Овез
* `Рж
* Просо
* Трици
4.6 Зачини
* Сол
* Бибер
* Црвен пипер
* Магдонос
* Нане
* Ким
* Вегета
* Кари
* Ванила
* Оригано
* Цимет
4.7 Лековити билки
* Нане
4.8 Здрава исхрана
* Вегетаријанска исхрана
* Макробиотичка исхрана
* Диети
* Традиционална исхрана
5 Кулинарство во светот
5.1 Кулинарство во Африка
* Кулинарство во Етиопија
5.2 Кулинарство во Азија и Тихиот Океан
* Кулинарство во Малезија
5.3 Кулинарство во Европа
* Кулинарство во Франција
* Кулинарство во Македонија
5.4 Кулинарство во Северна и Јужна Америка
* Кулинарство во Мексико
Мери Волстонкрафт

Мери Волстонкрафт (англ. ''Mary Wollstonecraft'', 27 април 1759 – 10 септември 1797) е англиска писателка и феминистка, автор на „Одбрана на правата на жената“ и мајка на Мери Волстонкрафт Шели. Нејзиниот сопруг, Вилијам Годвин е еден од повидните атеисти во тој период и предвесник на анархистичкото движење.
Магнетен пол

''Оваа страница се однесува на магнетните полови. За друго значење види пол (објаснување).''----
Магнетните полови се половите на еден магнет. Тие се определени според магнетните полиња што се наоѓаат во близина на оските на ротација на Земјата. Северниот магнетен пол се наоѓа на Јужниот Пол на Земјата, додека пак јужниот магнетен пол се наоѓа на Северниот Пол на земјата.
Бразил (филм)

''Бразил'' (оригинално издаден на 20 февруари 1985) е дистописка комедија режирана од членот на Монти Пајтон, Тери Гилијам. Филмот е напишан од Гилијам, Чарлс МекКијон и Том Стопард. Во него глумат Џонатан Прајс, Роберт де Ниро, Ким Грист, Мајкл Палин, Кетрин Хелмонд, Боб Хоскинс, и Ијан Холм.
Земјина револуција

Земјината револуција претставува движењето на Земјата околу Сонцето. Тоа трае приближно 365 дена.
Движењето на Земјата околу Сонцето исто така се нарекува и годишно движење. Земјата за период од 365 дена и приближно 6 часа, врти круг околу Сонцето по елипсовидна патека, наречена орбита или еклиптика. Орбитата е долга 940 милиони километри, а аголот меѓу замислената оска на Земјата и орбитата секогаш е 66 степени и 33 минути.
Слободна трговија

Слободна трговија е непречен проток на производи и услуги помеѓу земјите. Тоа е и име кое се припишува на економските политики и групите што поддржуваат зголемување на таквата трговија.
Релативните трошоци и користи од слободната трговија се предмет на дебата помеѓу академици, економисти, влади и групи.
Филмска теорија

Филмската теорија се обидува да развие прецизни систематски концепти што се аплицираат на изучувањата на филмот и киното како уметност. Класичната филмска теорија нуди структурна рамка за обраќање кон класичните предмети на техника, наратив, код, слика, жанр, субјективност, и авторство. Поновите анализи им даваат простор на психоаналитичката филмска теорија, структуралистичката филмска теорија, феминистичката филмска теорија, и теориите на документарците, новите медиуми, и третото кино. Поврзано филмска критика.
1 Историја
Класичната филмска теорија добива облик за време на немиот филм. Таа се појавува од делата на режисери како Сергеј Ејзенштајн, Лев Кулешов, Џига Вертов, Пол Рота и филмски критичари како Рудолф Арнхајм, Бела Балаз и Зигфрид Кракоер. Филмската теорија во овој период не е академска дисциплина.
Во 60-те, академиците почнуваат со обиди да осигураат академска респектабилност конструирајќи филмски теории т.е. воведувајќи концепти од етаблирани дициплини како психоанализа, литературни студии и лингвистика.
Во 1970-те, е многу влијателен бил британскиот часопис „Екран“ .
2 Специфични теории и стилови на филм
* Апарат теорија
* Уметнички филм
* Авторска теорија
* Феминистичка филмска теорија
* Формалистичка филмска теорија
* Жанровска теорија
* Филм ноар
* Германски експресионизам
* Хорор филм
* Италијански неореализам
* Марксистичка филмска теорија
* Психоаналитичка филмска теорија
* Структуралистичка филмска теорија
Вистински тенис

Вистинскиот тенис, кралски тенис или теренски тенис има различни правила од денешниот тенис. Тој се играл во викторијанска Англија, а се игра и денес од страна на некои тениски ентузијасти.Вистинскиот тенис бил всушност многу различен од денешниот тенис. Се играл во затворен простор, во големи ходници со испакнати покриви. Бодовите се освојувале во зависност како била изиграна топката од ѕидот на ходникот. Ова е многу различно од денешниот т.н. тревен тенис каде што теренот е правоаголен и покриен со трева, и е ограничен со означени краеви, а не пак со ѕидови. Вистинскиот тенис имал многу поинакви правила од денешниот.
Играта како што ја знаеме денес ја добила својата форма во Франција. За време на XVI, XVII, и XVIII век таа станала спортот на благородниците и кралското семејство, и била наречена “играта на палмата”. Во раниот период француските играчи го започнувале мечот извикувајќи “тенез” што значи “играј”. Играта наскоро станала позната како вистински тенис. По нејзиното првично популаризирање кај француското благородништво тенисот се проширил низ Европа станувајќи најпопуларен во Англија. Исто како во Франција така и во Англија тенисот станал познат како вистински спорт. Хенри VIII бил многу страствен играч и изградил терен на неговиот вистински двор во Хемптон, кој сè уште се користи од страна на ентузијасти на вистинскиот тенис. Но тенисот не бил ограничен само на Англија и Франција, туку се проширил и во Шпанија, Италија, Холандија, Швајцарија и Германија. Во XVII век, интересот за играта опаднал, а со Француската револуција и Наполеоновите војни речиси исчезнал во цела Европа.
Таската Серски

Таската Серски (родено име: Атанас Спасов Даскалов; февруари 1876 или 1880 - 7 јули 1923) — македонски револуционер, учесник во македонското револуционерно движење, член и војвода на Македонската револуционерна организација.
1 Животопис
Роден е во село Врања, Мелничко во февруари 1876 или 1880 г. Завршил педагошко училиште во Сер и неколку години работи како учител. Рано се вклучува во револуционерните борби.
Четник на Јане Сандански. Близок соработник на Гоце Делчев, бил учесник во борбата кај селото Баница, Серско, кога загинува Гоце. Голем противник на врховизмот и соидејник на Јане Сандански.
По Илинденското востание е околиски војвода на чета во Серскиот револуционерен округ и член на окружниот комитет.
Зема учество во Младотурската револуција. Активист на Народната федеративна партија, во 1910 г. е избран за член на Централното раководство на НФП заедно со д-р Христо Тенчев, Димитар Мирасчиев, Чудомир Кантарџиев и Александар Бујнов.
За време на Првата балканска војна е војвода на чета. Заедно со Јане Сандански и останатите војводи влегуваат во Солун пред настапувањето на бугарските единици, како претходница на бугарската коњаница.
По војните живее како емигрант во Бугарија. Член е на Привременото претставништво на „поранешната Внатрешна организација“.
Убиен од припадници на ВМРО во 1923, на операционата маса при операција на слепото црево која требало да ја изврши проф. Александар Станишев .
Тодор Скаловски

Тодор Скаловски (21 јануари 1909, Тетово - 1 јули 2004, Скопје) — истакнат македонски композитор, хорски и симфониски диригент. Категоризиран е во првата генерација македонски повоени композитори. Автор е на голем број вокални, вокалноинструментални и сценски композиции, а покрај творештвото и диригирањето се занимавал со педагошка работа и организација на музичкиот живот во современа Македонија
1 Животопис
Музичко образование завршил во Белград, а диригентството го усовршувал на Конзерваториумот „Моцартеум“ во Салцбург кај професорот Вилхелм Фуртвенглер. Скаловски бил долгогодишен соработник на Ловро Матачиќ. Основач е, прв шеф-диригент и директор на Македонската филхармонија во 1944. Основач, прв шеф-диригент и директор на Македонската опера, како и прв заменик главен уредник на Македонското Радио. Како долгогодишен организатор на музичкиот живот Скаловски е основач на неколку меѓународни музички фестивали во Македонија, какви што се Охридско лето и посебно биеналниот меѓународен хорски фестивал во Тетово - ТЕХО. Член е на Македонската Академија на Науките и Уметностите, МАНУ од 1972 г. Добитник е на највисоката награда на некогашна С.Ф.Р. Југославија, АВНОЈ, како и највисоката награда на Република Македонија за животно дело, „11 Октомври“ и др.
Тодор Скаловски е познат по творечката употреба на фолклорни мотиви, во неговите композиции. Со употребата на хармонија, тонални и модални системи, и лиризмот тој е сличен на српскиот композитор Мокрањац и македонскиот композитор Трајко Прокопиев, иако во некои дела како „Македонско оро“, Скаловски користи драмски елементи кои се сметаат како музички пандан на „Тешкото“ на Блаже Конески. Тој исто така пишувал и духовна музика.
2 Најпознати дела
* „Македонско оро“
* „Македонска хумореска“
* „Величанија Кирилу и Методију“
* „Гоце“
* „Рапсодија 2“
* „Шарпланинска приспивна“
* свита „Балтепе“
* ораториум „Земја, камен“
* „Денес над Македонија“ — музички аранжман на химната на Македонија
Анадолски јазици

Анадолски јазици — стари мртви индоевропски јазици кои се зборувале на територијата на Анадолија, денешна Турција. Денес не е познато многу за овие јазици, но има зачувано мал број записи и споменици од кои се црпат јазични тези.
1 Потекло
Анадолската група јазици, најверојатно, е една од првите која се одделила од праиндоевропскиот јазик. Оваа фаза, првата фаза на делење на праиндоевропскиот, се именува или како „индо-хетитски“ или „средноиндоевропски“. Оваа развојна фаза на јазиците се датира од 4 милениум п.н.е. Според Кургановата хипотеза, има две теории за тоа како анадолските говорници стигнале до Анадолија: преку северниот правец од Кавказот и преку западниот правец преку Балканот. Според јазичарите како што се Малори, Стајнер и Ентони, теоријата за Балканот е поверојатна.
2 Исчезнување
По освојувањето на Анадолија од Александар Македонски, регионот потпаднал под силно хеленистичко влијание. Општото мнение на јазичарите е дека анадолските јазици исчезнале до 6 век. Така, анадолските јазици станале првата индоевропска јазична група што исчезнала. Денес се теоризира дека одреден број ерменски зборови имаат директно потекло од некој од анадолските јазици, најверојатно лувиски.
Слабо проучениот исаурски јазик, за кој се смета дека можеби е лувиски дијалект, изгледа е последниот анадолски јазик кој исчезнал. Епиграфските натписи, вклучително и надгробните натписи, датираат од 5 век.
3 Класификација
Класификацијата која тука е дадена следи груб систем на поделба на оваа јазична група зададен од Роберт Бикс (2010). Овој модел има само една јасно зададена подгрупа, а таа е лувиската.
* Хетитски јазик †
* Палајски јазик †
* Лувиски јазици
** Лувиски јазик †
** Ликиски јазик †
** Милиски јазик †
** Кариски јазик †
** Сидетиски јазик †
** Писидиски јазик †
* Лидиски јазик †
Симбол:
† - мртви јазици.
Во оваа јазична група можеби имало и други јазици кои не оставиле пишани докази. Така на пример, помеѓу јазичарите, има верување дека ликаонскиот и исаурскиот, но и јазиците како што се памфилиски и лутескански (мизиски) се дел од анадолските јазици, но сепак нема докази за да се разработаат.
Организам

Во биологија и екологија, организам (на грчки ''organon'' = инструмент) — збир на органски системи кои влијаат еден на друг на тој начин што тие функционираат како повеќе или помалку стабилна целина и покажуваат одлики на живот.
12 јануари

12 јануари — 12-иот ден во годината според грегоријанскиот календар. Остануваат 353 денови до крајот на годината (354 во престапна).
* 1976 - Агата Кристи, англиска писателка
* 1980 - Петре Пирузе, македонски правник и политичар
* 2002 - Сајрус Венс, американски политичар
25 јануари

25 јануари — 25-иот ден во годината според грегоријанскиот календар. Остануваат 340 денови до крајот на годината (341 во престапна).
* 1928 - Едуард Шеварнаѕе, грузиски претседател
* 1975 - Тим Монтгомери, американски атлетичар
* 1983 - Ексел Цедрич Конан, фудбалер од брегот на слоновата коска, кој настапува за Лече во Серија А
* 1947 - Ал Капоне, американски гангстер
* 1990 - Ава Гарднер, американска глумица
21 март

21 март — 80-иот ден во годината според грегоријанскиот календар (81-и во престапна година).
21 март е вообичаената дата на која настапува пролетна рамноденица (првиот ден на пролетта) на северната полутопка, односно есенска рамноденица (првиот ден на есента) на јужната полутопка.
Во астрологијата - првиот цел ден на хороскопскиот знак овен.
Остануваат 285 денови до крајот на годината.
21 јуни

21 јуни — 172-риот ден во годината според грегоријанскиот календар
(173-ти во престапна година). Остануваат 193 дена до крајот на годината.
Исто така е најдолг ден во годината на северната полутопка, односно најкраток на јужната. И започнува летото, односно зимата.
Во астрономијата - вообичаената дата на која настапува сончева пресвртница, односно денот на кој сонцето изгледа како да седи во место.
Во астрологијата - првиот цел ден на хороскопскиот знак рак.
1906 Петар (Пешо) Самарџиев 1877-1906 Тиквешки војвода
4 јули

4 јули — 185-иот ден во годината според грегоријанскиот календар (186-и во престапна година).
Остануваат 180 денови до крајот на годината.
1 4 јули како тема во уметноста и во популарната култура
* „Денот на независноста“ (''Independence Day'')“ - песна на американскиот рок-пејач Брус Спрингстин од 1980 година.* „4 јули“ (''4th of July'') - песна на ирската рок-група „У2“ од 1984 година.
8 септември

:''Оваа статија се однесува на датумот. За празникот во Македонија видете Ден на независноста на Македонија.''
8 септември — 251-виот ден во годината според грегоријанскиот календар
(252-ри во престапна година).
Остануваат 114 денови до крајот на годината.
23 септември

23 септември — 266-иот ден во годината според грегоријанскиот календар
(267-и во престапна година). Остануваат 99 денови до крајот на годината.
Во астрономијата - вообичаената дата на која настапува есенска рамноденица (првиот ден на есента) на северната полутопка, односно пролетна рамноденица (првиот ден на пролетта) на јужната полутопка.
Во астрологијата - првиот цел ден на хороскопскиот знак вага.